Case ID: 1009896
Sentence 0: TƏSVİRİ HİSSƏ İddiaçı cavabdeh Daşınmaz Əmlakın Dövlət Reyestri Xidmətinin 1 saylı Bakı Ərazi İdarəsinə qarşı iddia ərizəsi ilə 2 saylı Bakı İnzibati-İqtisadi Məhkəməsinə müraciət edərək, Bakı şəhəri, Səbail rayonu, ünvan 1 ünvanında yerləşən 1 mərtəbəli qeyri-yaşayış binasının xüsusi mülkiyyət hüququ əsasında ona məxsus olduğunu, həmin qeyri-yaşayış binasının ikinci mərtəbəsinin inşası üçün tərəfindən Səbail rayon İcra Hakimiyyətinə müraciət olunduğunu, ilk növbədə qeyri-yaşayış binasının eskiz layihəsi hazırlandığını və həmin məsələyə baxılması üçün Bakı şəhər İcra Hakimiyyətinin Memarlıq və Şəhərsalma Baş İdarəsinə göndərildiyini, Bakı şəhər İcra Hakimiyyəti Memarlıq və Şəhərsalma Baş İdarəsi tərəfindən təqdim olunmuş memarlıq-planlaşdırmanın eskiz həllinin razılaşdırıldığını, Səbail rayon icra Hakimiyyəti Başçısının 37 nömrəli, xxxx 2016-cı il tarixli sərəncamı ilə adıçəkilən qeyri-yaşayış binasının 2-ci mərtəbəsinin inşasına icazə verildiyini, bundan sonra tərəfindən layihəyə uyğun olaraq qeyri-yaşayış binasının ikinci mərtəbəsinin inşa edildiyini, o, qeyri-yaşayış sahəsinin mövcud layihəyə uyğun şəkildə daşınmaz əmlakın dövlət reyestrindəki qeydiyyatının aparılması ilə əlaqədar ərizə ilə cavabdeh inzibati orqana müraciət etsə də, müraciətdən imtina edildiyini bildirərək, Bakı şəhəri, Səbail rayonu, ünvan 1 ünvanda yerləşən qeyri-yaşayış binasının eskiz layihəyə uyğun şəkildə adına mülkiyyət hüququ üzrə daşınmaz əmlakın dövlət reyestrində qeydiyyatı aparılmaqla yeni reyestrdən çıxarışın və texniki pasportun verilməsi vəzifəsinin cavabdehə həvalə edilməsi barədə qərar qəbul edilməsini xahiş etmişdir.